หุ้นโซลปิดลบ 5.09 จุด วิตกนโยบายการเงินสหรัฐไม่แน่นอน
หุ้นโซลปิดลบ 5.09 จุด วิตกนโยบายการเงินสหรัฐไม่แน่นอน
31 ส.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ โดยดัชนี KOSPI ปิดลบ 5.09 จุด หรือ -0.25% แตะที่ 2,034.65 จุดเนื่องจากนักลงทุนสถาบันเทขายหุ้น ท่ามกลางความไม่แน่นอนของนโยบายการเงินของธนาคารกลางสหรัฐ ขณะที่สกุลเงินวอนแข็งค่าขึ้นเมื่อเทียบกับดอลลาร์สหรัฐ         
ภาวะการซื้อขายในตลาดเป็นไปอย่างซบเซา ขณะที่นักลงทุนจับตาตัวเลขจ้างงานนอกภาคเกษตรเดือนส.ค.ของสหรัฐซึ่งจะมีการเปิดเผยในวันศุกร์นี้ โดยหากตัวเลขจ้างงานออกมาแข็งแกร่ง ก็จะเป็นปัจจัยหนุนให้เฟดขึ้นอัตราดอกเบี้ยในการประชุมวันที่ 20-21 ก.ย. แต่ถ้าตัวเลขจ้างงานออกมาต่ำกว่าคาด ก็จะลดแนวโน้มการปรับขึ้นอัตราดอกเบี้ยของเฟด    